1830. július 25-én X. Károly királyi rendelettel feloszlatta a Képviselőházat "(Chambre des députés)", ez tömeges megmozdulásokat és republikánus forrongást idézett elő Párizsban. Barrikádharcok törtek ki. A forradalom megdöntötte X. Károly uralmát, a király elmenekült a városból. Július 29-én fiának, Lajos dauphinnek "(Louis de France", 1775–1844) ellenjegyzése mellett – lemondott a trónról unokájának, a kiskorú Henriknek, Bordeaux hercegének (1820–1883) javára. A leköszönő király július 31-én Orléans-i Lajos Fülöp herceget nevezte ki a Francia Királyság régensévé "(lieutenant-général du royaume)," és megbízta a hatalom átruházásának végrehajtásával.